Babelscape/SREDFM huggingface dataset:
Δημήτρης Κεραμεύς-Ντουμπουρίδης

Ο Δημήτρης Κεραμεύς-Ντουμπουρίδης είναι συγγραφέας 

Γεννήθηκε στην Καβάλα το 1965. Σπούδασε Αγγλική Φιλολογία στο Α.Π.Θ. και έκανε μεταπτυχιακά στο Αμερικάνικο Θέατρο στην Θεσσαλονίκη και στο Βερολίνο.
Ούγος ντε Παιν

Ο Ούγος ντε Παιν (γαλλικά: "Hugues de Payns", περ. 1070 – 1136) ήταν ο ιδρυτής και ο πρώτος μεγάλος μάγιστρος (Grand Master) του τάγματος των Ιπποτών του Ναού. Διετέλεσε Μεγάλος Μάγιστρος από το 1118 έως το 1136.
Σχολή του Ουλμ

Η Σχολή του Ουλμ "(Hochschule für Gestaltung/HfG Ulm,)" ήταν μια πρωτοποριακή σχολή σχεδιασμού στο Ουλμ στη Δυτική Γερμανία. Λειτούργησε από το 1953 ως το 1968.
Σοφοκλής Σχορτσιανίτης

Ο Σοφοκλής Σχορτσιανίτης (Τίκο Καμερούν, 22 Ιουνίου 1985) είναι Έλληνας παλαίμαχος επαγγελματίας διεθνής καλαθοσφαιριστής. Με ύψος 2,06 μ. αγωνιζόταν ως Σέντερ. Με την Εθνική Ελλάδας κατέκτησε το ασημένιο μετάλλιο στο Μουντομπάσκετ του 2006 και το χάλκινο στο Ευρωμπάσκετ 2009. Τα ψευδώνυμα του είναι «Big Sofo», «Baby Shaq» και «Οδοστρωτήρας».
Τα Φιλαράκια

Τα Φιλαράκια (επίσημη ονομασία στα αγγλικά: Friends) είναι μία αμερικάνικη κωμική τηλεοπτική σειρά τύπου σίτκομ, την οποία δημιούργησαν οι Μάρτα Κάουφμαν και Ντέιβιντ Κρέιν. Η προβολή της άρχισε στις 22 Σεπτεμβρίου 1994 από το NBC και σταμάτησε στις 6 Μαΐου 2004 με μεγάλη απήχηση για όλο αυτό το διάστημα. Με καστ πρωταγωνιστών τους Τζένιφερ Άνιστον, Κόρτνεϊ Κοξ, Λίζα Κούντροου, Ματ ΛεΜπλάνκ, Μάθιου Πέρι και Ντέιβιντ Σουίμερ, η σειρά περιστρέφεται γύρω από έξι φίλους στη δεύτερη και στην τρίτη δεκαετία των ηλικιών τους που ζουν στο Μανχάταν της Νέας Υόρκης. Η σειρά παρήχθη από τις Bright/Kauffman/Crane Productions, σε συνεργασία με την Warner Bros Television. Οι αρχικοί παραγωγοί ήταν οι Kevin S. Bright, Marta Kauffman και David Crane.

Οι Κάουφμαν και Κρέιν, όταν άρχιζαν να αναπτύσσουν την σειρά μεταξύ Νοεμβρίου και Δεκεμβρίου 1993, την είχαν αρχικά ονομάσει "Insomnia Cafe". Μετά από αρκετές επανεγγραφές, συμπερλαμβανομένων των τίτλων "Six of One" καθώς και "Friends Like Us" και αλλαγές στο σενάριο, η σειρά τελικά ονομάστηκε "Friends".

Τα γυρίσματα πραγματοποιήθηκαν στα στούντιο της Warner Bros. στο Μπέρμπανκ της Καλιφόρνια. Και οι δέκα σεζόν των Friends κατατάσσονται στην πρώτη δεκάδα των τελευταίων τηλεθεάσεων των σεζόν, αφού έφτασε τελικά στο νούμερο ένα στην όγδοη σεζόν του. Το φινάλε της σειράς προβλήθηκε στις 6 Μαΐου 2004, και παρακολουθήθηκε από περίπου 52,5 εκατομμύρια Αμερικανούς θεατές, Το τελευταίο επεισόδιο το παρακολούθησαν 52,5 εκατομμύρια Αμερικάνοι τηλεθεατές καθιστώντας το το πέμπτο "most-watched" φινάλε σειράς στην ιστορία της τηλεόρασης, και το "most-watched" τηλεοπτικό επεισόδιο της δεκαετίας του 2000.

Έλαβε θετικές κριτικές σε όλη την πορεία της και έγινε μία από τις δημοφιλέστερες τηλεοπτικές σειρές όλων των εποχών. Η σειρά ήταν υποψήφια για 62 Primetime Emmy Awards, κερδίζοντας το βραβείο 'Outstanding (Εξαιρετική) Κωμική σειρά' το 2002, στην 8η σεζόν του. Το 1997, το επεισόδιο "The One with the Prom Video" θεωρήθηκε ένα από τα καλύτερα επεισόδια. Από το 1995 ως και το 2004 τερμάτιζε μέσα στα πέντε προγράμματα με τις μεγαλύτερες τηλεθεάσεις. Το τελευταίο επεισόδιο το παρακολούθησαν 52,5 εκατομμύρια Αμερικάνοι τηλεθεατές κάνοντάς το το τέταρτο επεισόδιο με την μεγαλύτερη τηλεθέαση. Κατά πολλούς υπήρξε η πιο επιτυχημένη κωμική σειρά όλων των εποχών και όπως υποστηρίζουν, η επιτυχία του σίριαλ οφείλεται στο έξυπνο σενάριο αλλά και στη «χημεία» που ένωσε τους πρωταγωνιστές.

Συνεχίζει και προβάλλεται ακόμα σε πάνω από 100 χώρες.
Ζυρίχη

Η Ζυρίχη (γερμανικά "Zürich", γαλλικά "Zurich", ιταλικά "Zurigo") είναι η μεγαλύτερη πόλη στην Ελβετία (πληθυσμός: 371.767 το 2007, πληθυσμός της ευρύτερης αστικής περιοχής: 1.007.972) και πρωτεύουσα του καντονίου της Ζυρίχης. Ο πληθυσμός της μητροπολιτικής περιοχής φτάνει τα 1,68 εκατομμύρια. Η πόλη είναι το οικονομικό και πολιτιστικό κέντρο της Ελβετίας (η πρωτεύουσα της Ελβετίας και έδρα της κυβέρνησης είναι η Βέρνη). Σύμφωνα με έρευνες το 2006 και το 2007 προσφέρει την καλύτερη ποιότητα ζωής στον κόσμο.

To όνομα της πόλης ("Zürich") προέρχεται πιθανόν από την κελτική λέξη "Turus", υπόθεση που στηρίζεται στην ανακάλυψη ενός τάφου του 2ου αιώνα, πάνω στον οποίο αναγράφεται το λατινικό όνομα "Turicum".
Ασημάκης Γιαλαμάς

Ο Ασημάκης Γιαλαμάς (19 Ιανουαρίου 1909 - 19 Οκτωβρίου 2004) ήταν Έλληνας δημοσιογράφος, θεατρικός συγγραφέας και σεναριογράφος.
Μοχάμεντ Αμπντελγουαχάμπ

Ο Μοχάμεντ Αμπντελγουαχάμπ (1 Οκτωβρίου 1983 - 31 Αυγούστου 2006) ήταν Αιγύπτιος ποδοσφαιριστής.
Ω, λαμπρή αυγή του Μάη

Το Όι, σβιέτλα μάισκα ζόρο ("Ој, свијетла мајска зоро" / "Ω, λαμπρή αυγή του Μάη") είναι ο Εθνικός Ύμνος του Μαυροβουνίου από το 2004. Πριν να γίνει εθνικός ύμνος ήταν αγαπημένο παραδοσιακό τραγούδι των Μαυροβούνιων, με πολλές παραλλαγές. Ο ύμνος έχει δεχτεί κριτική, καθώς διατηρεί ορισμένους από τους στίχους που επέβαλλε ο Σέκουλα Ντρλίεβιτς (Секула Дрљевић), επικεφαλής της φασιστικής κυβέρνησης-μαριονέτας του Μαυροβουνίου που διορίστηκε από τους Ναζί κατακτητές κατά το Β΄ Παγκόσμιο Πόλεμο. 

Πριν από το "Όι, σβιέτλα μάισκα ζόρο", μέχρι τις αρχές του 20ού αιώνα, το Μαυροβούνιο είχε δύο ύμνους: τον επίσημο "Ούμπαβοϊ ναμ Τσρνόι Γκόρι" ("Убавој нам Црној Гори", "Στο όμορφο μας Μαυροβούνιο") και τον δημοφιλή "Ονάμο ΄νάμο" ("Онамо, 'намо", "Εκεί, πέρα εκεί").
Νέλι Κόναλι

Η Νέλι Κόναλι (24 Φεβρουαρίου 1919 – 1 Σεπτεμβρίου 2006) ήταν ο τελευταίος εν ζωή επιβάτης του οχήματος στο οποίο δολοφονήθηκε ο πρόεδρος των Η.Π.Α., Τζον Φ. Κένεντι. Ο Τζον Κόναλι, ο οποίος είχε τραυματιστεί στη διάρκεια της επίθεσης, πέθανε το 1993, ενώ η τότε Πρώτη Κυρία Τζάκι Κένεντι πέθανε το 1994.

Ήταν Πρώτη Κυρία του Τέξας την περίοδο 1963-1969, καθώς παντρεύτηκε τον Τζον Κόναλι. Βρισκόταν, ως σύζυγος του κυβερνήτη του Τέξας, στο όχημα που μετέφερε τον πρόεδρο Κένεντι την ημέρα της δολοφονίας του. Η ίδια έκανε περιγραφή των γεγονότων του 1963 σε βιβλίο, το οποίο εκδόθηκε το 2003. Στο βιβλίο της αυτό η Κόναλι επέμενε ότι ο σύζυγός της είχε χτυπηθεί από μία επιπλέον σφαίρα (ίσως τρίτη) από τις δύο που χτύπησαν τον τότε Αμερικανό πρόεδρο, άποψη με την οποία ουδέποτε συμπορεύτηκε η Επιτροπή, η οποία ανέλαβε να διαλευκάνει την υπόθεση.
Δημήτριος Γαλανός

Ο Δημήτριος Γαλανός ο «Αθηναίος» (1760-1833) είναι ο πρώτος και πλέον εύγλωττος Έλληνας Ινδολόγος των νεότερων χρόνων. Προσέφερε πολλά στη γνώση μας για τις φιλολογικές, φιλοσοφικές και θρησκευτικές παραδόσεις της Ινδίας. Γεννήθηκε το 1760 από οικογένεια μεσαίας τάξης στην Αθήνα. Ο πατέρας του Παντολέων και η μητέρα του Διαμάντω είχαν τρεις γιους και μια κόρη ονόματι Κάργια. Ο μεγαλύτερος αδελφός του πέθανε σε μικρή ηλικία και ο νεώτερος, ο Φιλάρετος, ανέλαβε τη διαχείριση της πατρικής περιουσίας. Η εκπαίδευση του Δημήτριου ξεκίνησε στη γενέτειρά του, την Αθήνα, υπό την εποπτεία του γνωστού διδάσκαλου Ιωάννη Βενιζέλου. Σε ηλικία 14 ετών μετέβη στο Μεσολόγγι, εμπορικό κέντρο της δυτικής Ελλάδας, το οποίο διατηρούσε στενές σχέσεις με τους Έλληνες εμπόρους της Βενετίας. Εκεί μελέτησε με τον διακεκριμένο γραμματικό Παναγιώτη Παλαμά. Μετά από τέσσερα χρόνια ο Γαλανός εγκατέλειψε το Μεσολόγγι και ταξίδεψε στην Πάτμο, όπου μελέτησε αρχαία ελληνικά, φιλοσοφία, λατινικά, ρητορική και εκκλησιαστική μουσική επί έξι χρόνια. Διευθυντής της σχολής εκείνη την περίοδο ήταν ο Δανιήλ Κεραμεύς. Αργότερα ο Γαλανός εξέφρασε την ευγνωμοσύνη του για τους πρώτους δασκάλους του σε γράμματα που έγραψε από το Βαρανάσι, όταν πληροφορήθηκε για τον θάνατό τους.
Ολοκληρώνοντας τις σπουδές του, ο Γαλανός πήγε στην Κωνσταντινούπολη να συναντήσει τον θείο του Γρηγόριο, μητροπολίτη της Καισαρείας εκείνη την εποχή και Πρωτόθρονο της Ιεράς Συνόδου στην Κωνσταντινούπολη. Εργαζόμενος εκεί ως δάσκαλος, συνάντησε τον Μαντρατζόγλου, έναν εμπορικό αντιπρόσωπο των Ελλήνων της Βεγγάλης στην Κωνσταντινούπολη. Αυτή η συνάντηση έπαιξε αποφασιστικό ρόλο στη ζωή του Γαλανού. Ο Μαντρατζόγλου τον βρήκε ιδανικό για τα παιδιά των Ελλήνων εμπόρων που είχαν εγκατασταθεί στο Ναραγιανγκάντζ (Narayanganj) κοντά στην Ντάκα (Dhaka) και την Καλκούτα και του προσέφερε μια θέση δασκάλου εκεί. Ο Γαλανός, επιθυμώντας να διευρύνει τις γνώσεις του, αποδέχθηκε πρόθυμα την προσφορά του Μαντρατζόγλου και προετοιμάστηκε για το ταξίδι του στην Ανατολή, «… για να φέρει το φως της πατρικής εκπαίδευσης στους Έλληνες της Ινδίας, και να στείλει από εκεί στην Ελλάδα μερικούς σπινθήρες του φωτός της Ασίας», σύμφωνα με τα λόγια του Γεννάδιου. Όταν ο Γαλανός εξέφραζε την επιθυμία του αυτή, δεν γνώριζε πως δεν θα έβλεπε ποτέ ξανά την πατρίδα του.

Δαπάνησε από την προσωπική του περιουσία για την αρχική κατάρτιση της βιβλιοθήκης του πανεπιστημίου. Θεωρείται ο ιδρυτής της βιβλιοθήκης, η οποία με τη δωρεά αυτή ιδρύθηκε τέσσερα έτη προ του Πανεπιστημίου.
Χαλκηδόνα

Η Χαλκηδόνα (Χαλκηδών), σημερινό Καντίκιοϊ, ήταν αρχαία παραθαλάσσια πόλη της Βιθυνίας, στη Μικρά Ασία, δεξιά του εισερχομένου στο Βόσπορο από την Προποντίδα, σχεδόν απέναντι από την πόλη του Βυζαντίου.
Φρανκενστάιν Τζούνιορ

Το Φρανκενστάιν Τζούνιορ (πρωτότυπος τίτλος "Young Frankenstein") είναι μια κωμωδία τρόμου, παραγωγής του 1974, σε σκηνοθεσία του Μελ Μπρουκς. Η ταινία είναι βασισμένη πάνω σε χαρακτήρες της νουβέλας τρόμου "Φρανκενστάιν" (πρωτότυπος τίτλος "Frankenstein") της Μαίρης Σέλεϊ και σε σενάριο των Μελ Μπρουκς και Τζιν Γουάιλντερ. Η ταινία επίσης σατιρίζει τις τρεις πρώτες ταινίες του Φρανκενστάιν από τις Universal Pictures: "Φρανκενστάιν (1931 ταινία)", "Η Μνηστή του Φρανκενστάιν" και "Ο Γιος του Φρανκενστάιν".
Μπομπ Ματάιας

Ο Μπομπ Ματάιας (17 Νοεμβρίου 1930 – 2 Σεπτεμβρίου 2006) ήταν Αμερικανός ολυμπιονίκης στο δέκαθλο. Γεννήθηκε στην κωμόπολη Τουλέαρη, στους πρόποδες της Σιέρρα Νεβάδα, και αρχικά ασχολήθηκε με το μπάσκετ και το ποδόσφαιρο. Σύντομα τον κέρδισε ο στίβος και το 1948 άρχισαν οι επιτυχίες του, μετά τη νίκη επί του τρεις φορές πρωταθλητή του δέκαθλου Ίρβινγκ Μοντεσχέιν.

Στους Ολυμπιακούς Αγώνες του Λονδίνου, το 1948, κέρδισε το χρυσό μετάλλιο με 7.139 βαθμούς και έγινε ο νεαρότερος ολυμπιονίκης στον στίβο από το 1896. Το 1950 πέτυχε παγκόσμιο ρεκόρ σπάζοντας το φράγμα των 8.000 βαθμών (8.042), ενώ ήδη φοιτούσε στο Πανεπιστήμιο του Στάνφορντ. Το 1952 στο Ελσίνκι, στα 21 του χρόνια, ο υπεραθλητής πέτυχε νέο ρεκόρ με 7.887 βαθμούς κατακτώντας και δεύτερο χρυσό μετάλλιο. Αποσύρθηκε από τους στίβους σε νεαρή ηλικία και εμφανίστηκε σε ταινίες του Χόλιγουντ, με παρτενέρ το σύμβολο του σεξ Τζέιν Μάνσφιλντ στον ρόλο του μυθικού Μασίστα και σε μια ταινία με υπόθεση τη ζωή του. Έπειτα ασχολήθηκε με την πολιτική, καθώς από το 1967 μέχρι το 1975 υπήρξε μέλος του αμερικανικού Κογκρέσου και το 1983 έγινε μέλος της Ολυμπιακής Επιτροπής των ΗΠΑ. Πέθανε σε ηλικία 75 ετών.
Σοφία Σπυρλιάδου

Η Σοφία Σπυρλιάδου (1983) είναι Ελληνίδα δημιουργός κόμικς.

Γεννήθηκε στη Θεσσαλονίκη το 1983 και μεγάλωσε στο Κιλκίς, όπου και τελείωσε το σχολείο το 2001.
Από τότε μέχρι σήμερα (2006) φοιτά στο Τμήμα Αρχιτεκτόνων Μηχανικών της Πολυτεχνικής Σχολής του Α.Π.Θ..

Έχει συμμετάσχει σε εκθέσεις κόμικς και ζωγραφικής καθώς και στο φανζίν Frogs & Dogs που εκδίδει από το 2005 με τις Χριστίνα Ανθηροπούλου και Σταυρούλα Ανθηροπούλου. To 2005 αυτοέκδωσε το προσωπικό φανζίν Το Τρίγωνο και το 2006 το προσωπικό φανζίν Το Κεφάλι.
Ερρίκος Κονταρίνης

Ο Ερρίκος Κονταρίνης (1906 – 11 Σεπτεμβρίου 1975) ήταν Έλληνας ηθοποιός του κινηματογράφου. Γεννήθηκε στην Τήνο. Σπούδασε στη Βασιλική Σχολή Θεάτρου και πραγματοποίησε την πρώτη του εμφάνιση με τον Θίασο Βεάκη (1928). Πήρε μέρος σε πολλές περιοδείες, τόσο στην Ελλάδα όσο και σε χώρες του εξωτερικού. Ήταν σύζυγος της Μαρίκας Νέζερ, την οποία έκλεψε για να την παντρευτεί. Πέθανε από θρόμβωση το 1975, σε ηλικία 69 ετών. Κηδεύτηκε από το Α΄ Νεκροταφείο στις 12 Σεπτεμβρίου 1975, με παρουσία ελάχιστων ηθοποιών, επειδή δεν γνωστοποιήθηκε ο θάνατός του έγκαιρα, λόγω του ότι δεν είχαν κυκλοφορήσει οι απογευματινές εφημερίδες.
Λουκέρνη

μικρογραφία|300px|δεξιά|Πανόραμα της πόλης
Η θέα από τη γέφυρα Κάπελ στον ποταμό [[Ρόις]]

Η Λουκέρνη (γερμανικά: Luzern), (γαλλικά: Lucerne), (ιταλικά: Lucerna), είναι πόλη στην κεντρική Ελβετία με πληθυσμό 81.673 (2018) και είναι πρωτεύουσα του καντονίου της Λουκέρνης. Η Λουκέρνη είναι το κοινωνικό και πολιτιστικό κέντρο της Κεντρικής Ελβετίας. Στον τομέα της εκπαίδευσης, είναι, μεταξύ άλλων, η έδρα του Πανεπιστημίου της Λουκέρνης, η παιδαγωγική σχολή και η Ανώτατη Σχολή της κεντρικής Ελβετίας. Η Λουκέρνη είναι ένας σημαντικός τουριστικός προορισμός στην Ελβετία, αφ 'ενός λόγω της θέσης του στη λίμνη και κοντά στις Άλπεις και από την άλλη πλευρά, χάρη στα αξιοθέατα της, όπως η Γέφυρα Κάπελ, το Ελβετικό Μουσείο Μεταφορών και το περίφημο Καρναβάλι της Λουκέρνης.
Απόστολος Σουγκλάκος

Ο Απόστολος Σουγκλάκος (Πειραιάς, 1950 - 5 Σεπτεμβρίου 2006) ήταν Έλληνας παλαιστής του κατς και ηθοποιός.
Άρης Μαλιαγρός

Ο Άρης Μαλιαγρός (συχνά και "Άρης Μαλλιαγρός") (γεννήθηκε στις 17 Αυγούστου 1895 στο Αργοστόλι και πέθανε στις 18 Δεκεμβρίου 1984) ήταν τενόρος και ηθοποιός, ο οποίος διακρίθηκε σε ρόλους αριστοκράτη, όπως ο Γιώργος Γαβριηλίδης και ο Χρήστος Τσαγανέας. Ήταν γνωστός παλιά και ως "ο κύριος με το μονόκλ".
Τζατσίντο Φακέτι

Ο Τζατσίντο Φακέτι (ιταλικά: "Giacinto Facchetti", 18 Ιουλίου 1942 – 4 Σεπτεμβρίου 2006) ήταν Ιταλός ποδοσφαιριστής. Θεωρούμενος ως ένας από τους καλύτερους αμυντικούς όλων των εποχών, ψηφίστηκε 42ος ποδοσφαιριστής του 20ού αιώνα στις εκλογές της IFFHS.
Άντναν Τέρζιτς

Ο Άντναν Τέρζιτς ("Adnan Terzić", 5 Απριλίου 1960-) είναι πολιτικός, που χρημάτισε πρωθυπουργός της Βοσνίας και Ερζεγοβίνης από το 2002 μέχρι το 2007. Είναι μέλος του Κόμματος της Δημοκρατικής Δράσης (SDA).
Ταμπαρέ Βάσκες

Ο Ταμπαρέ Βάσκες (ορθή λατινοαμερικάνικη ισπανική προφορά : Ταβαρέ Βάσκες, 1940-2020), ήταν πολιτικός από την Ουρουγουάη, πρόεδρος της χώρας από το 2005 ως το 2010 και από το 2015 μέχρι το 2020. Ήταν ο πρώτος αριστερός Πρόεδρος στην ιστορία της χώρας. 

Ο Βάσκες επανεξελέγη στις προεδρικές εκλογές του 2014.
Πιερ Ανρί Ματσιόνι

Ο Πιερ Ανρί Ματσιόνι ("Pierre-Henry Maccioni", 14 Μαΐου 1948) ήταν ο έπαρχος ή Νομάρχης του νησιού Ρεϊνιόν από το 2006 ως το 2010. Το νησί ανήκει στη Γαλλία από το 1946.

Γεννήθηκε στις 14 Μαΐου του 1948 και ανέλαβε καθήκοντα στις 28 Αυγούστου 2006. Έχει τιμηθεί με το αξίωμα της Λεγεώνας της Τιμής ("Officier de la Légion d'honneur"), του Ιππότη του Τάγματος Εθνικής Αξίας ("Chevalier de l'Ordre national du Mérite") και του "Commandeur du mérite agricole" .
Άκης Μελάχρης

Ο Άκης Μελάχρης (1977) είναι Έλληνας δημιουργός κόμικς και εικονογράφος. 

Γεννήθηκε στην Αθήνα το 1977. Σπούδασε σκίτσο στη Σχολή Ορνεράκη (1994-1997).

Συνεργάζεται με τα περιοδικά Free, Penthouse, Uman, Escape, Colt, Eros Comixxx, στα παιδικά περιοδικά Ram kid, Αστεράκι, Ρόδι, στο ένθετο "Ερευνητές" της Καθημερινής.

Σχεδιάζει το online comic strip «Ιστορίες της Ζούγκλας» για το site filaki.gr.

Σκηνοθέτησε και σχεδίασε το διαδραστικό καρτούν «Ιλιάδα 2: Η Επιστροφή» (2003).

Έκανε την εικονογράφηση σε εκπαιδευτικά βιβλία για λογαριασμό των εκδόσεων Άγκυρα, Macmillan, Pearson, Μπουκουβάλα-Litera, Hillside Press, New Editions και των εκδόσεων Πατάκη.

Έφτιαξε τους τίτλους animation στην ταινία «Τα Χρυσά Μήλα Των Εσπερίδων» (1997) και στην τηλεόραση cartoons για λογαριασμό του MAD TV (1997).

Συνεργάστηκε επίσης με το Ίδρυμα Μείζονος Ελληνισμού για την εικονογράφηση του εντύπου «Του Κόσμου Τα Νέα» για το «www.imeakia.gr» και για τίτλους CD-ROMS.
Τόμας Χομπς

Ο Τόμας Χομπς (Thomas Hobbes, 5 Απριλίου 1588- 4 Δεκεμβρίου 1679) ήταν Άγγλoς φιλόσοφος. Είναι ένας από τους πρώτους διανοητές-θεμελιωτές του σύγχρονου κράτους και ιδρυτής της πολιτικής φιλοσοφίας. Αν και σήμερα ο Χομπς αναφέρεται περισσότερο για το έργο του στην πολιτική φιλοσοφία, συνέβαλε και σε άλλους τομείς, όπου συμπεριλαμβάνονται η ιστορία, η γεωμετρία, η ηθική, η γενική φιλοσοφία και η αποκαλούμενη σήμερα πολιτική επιστήμη.
Πολ Βερζέ

Ο Πολ Βερζέ ("Paul Vergès", 5 Μαρτίου 1925 - 12 Νοεμβρίου 2016) ήταν Γάλλος πολιτικός, με καταγωγή από το νησί της Ρεϊνιόν.
Γιόζεφ Στέφαν

Ο Γιόζεφ Στέφαν (σλοβενικά: "Jožef Stefan", 24 Μαρτίου 1835 - 7 Ιανουαρίου 1893) ήταν Σλοβένος φυσικός, μαθηματικός και ποιητής, αυστριακής υπηκοότητας. Μελέτησε τη διάχυση των αερίων σύμφωνα με τα δεδομένα της κινητικής θεωρίας. Ασχολήθηκε επίσης με τη θερμική αγωγιμότητα των αερίων και τη διάδοση της θερμικής ακτινοβολίας. Σε συνεργασία με τον Μπόλτζμαν διατύπωσε τον περίφημο νόμο της εκπομπής θερμικής ακτινοβολίας από το μέλαν σώμα.


Κατηγορία:Σλοβένοι φυσικοί
Κατηγορία:Σλοβένοι μαθηματικοί
Κατηγορία:Σλοβένοι ποιητές
Κατηγορία:Φυσικοί του 19ου αιώνα
Γκλεν Φορντ

Ο Γκλεν Φορντ (1 Μαΐου 1916 — 30 Αυγούστου 2006) ήταν Καναδός ηθοποιός. Γεννήθηκε στο Κεμπέκ του Καναδά και αργότερα μετακόμισε με την οικογένειά του στην Καλιφόρνια. Το 1939 έκανε τα πρώτα του βήματα στον κόσμο του σινεμά.

Το 1946, συμπρωταγωνίστησε μαζί με τη Μπέτι Ντέιβις στην ταινία "Κλεμμένη Ευτυχία" και την Ρίτα Χέιγουορθ στην "Τζίλντα". Ακολούθησαν, το 1953, "Η μεγάλη κάψα" και το 1955 "Η Ζούγκλα του Μαυροπίνακα", που τον καθιέρωσαν.
Κοατλίκουε

Στη μυθολογία των Αζτέκων, η Κοατλίκουε (ισπ. "Coatlicue"), γνωστή κι ως Τετεοΐναν (ισπ. Teteoínan), ήταν η Μητέρα Θεά Γη, η μητέρα της Σελήνης (Κογιολξάουκι) και των Άστρων (Σεντζονουιτζνάουακ, ισπ. Centzonhuitznáhuac). Είναι επίσης γνωστή ως Σιουακόατλ (Cihuacóatl), "Κυρά του Φιδιού", η οποία προστάτευε τις γυναίκες που πέθαιναν στη γέννα.
thumb|right|Άγαλμα που απεικονίζει τη θεά
Κλασματική απόσταξη

Κλασματική απόσταξη είναι ο διαχωρισμός ενός μείγματος στα συστατικά του, ή σε κλάσματα, όπως στον διαχωρισμό χημικών ενώσεων με βάση το σημείο βρασμού θερμαίνοντάς τες σε μια θερμοκρασία στην οποία ένα ή περισσότερα κλάσματα της ένωσης θα εξατμιστεί. Είναι ένας ειδικός τύπος απόσταξης. Γενικά τα συστατικά βράζουν σε λιγότερο από 25 °C μεταξύ τους κάτω από πίεση μιας atm. Αν η διαφορά στις θερμοκρασίες βρασμού είναι μεγαλύτερη από 25 °C, χρησιμοποιείται απλή απόσταξη.
Κίνδυνος αγοράς

Ο Κίνδυνος αγοράς είναι ο κίνδυνος μείωσης της αξίας μιας επένδυσης εξαιτίας αλλαγών στους παράγοντες που διαμορφώνουν την αξία της αγοράς. Τέσσερις τυπικοί παράγοντες είναι:
* ο "χρηματιστηριακός κίνδυνος" ή ο κίνδυνος αλλαγής των τιμών των μετοχών
* ο "κίνδυνος επιτοκίου" ή ο κίνδυνος αλλαγής των επιτοκίων
* ο "νομισματικός κίνδυνος" ή ο κίνδυνος πως οι συναλλαγματικές ισοτιμίες θα αλλάξουν
* ο "κίνδυνος εμπορευμάτων", δηλαδή ο κίνδυνος της αλλαγής τιμών των εμπορευμάτων (όπως πετρέλαιο, 
μέταλλα)
Τεζκατλιπόκα

[[Κετζαλκόατλ]] και Τεζκατλιπόκα (δεξιά)
Στη μυθολογία των Αζτέκων, ο Τεζκατλιπόκα ή Τεσκατλιπόκα (ισπ. "Tezcatlipoca") είναι ο θεός του σκότους, του πειρασμού, της μαγείας, του πολέμου και των υλικών πραγμάτων. Είχε στην κατοχή του ένα μαγικό καθρέφτη που έβγαζε καπνούς και σκότωνε τους αντιπάλους του, γι' αυτό είναι επίσης γνωστός σαν "θεός του Καθρέφτη που Καπνίζει".

Ο Τεζκατλιπόκα ήταν ο αντίπαλος του πνευματικού Κετζαλκόατλ και μερικές φορές εμφανίζεται σαν αυτός που ωθεί τους ανθρώπους στο κακό. Τιμωρώντας όμως το κακό κι επιβραβεύοντας την καλοσύνη, έθετε σε δοκιμασίες το νου των ανθρώπων με πειρασμούς, αντί να τους σπρώχνει στην ακολασία. Σύμφωνα με τους Αζτέκους, ήταν ο θεός της διχόνοιας και της απάτης, αλλά κι ο θεός των αρχόντων, των πολεμιστών και της μαγείας. Σχετίζεται με την έννοια της μοίρας και του πεπρωμένου και με τον ιαγουάρο. Τις περισσότερες φορές εμφανίζεται ως μάγος, ενώ θεωρείτο θεός με την ικανότητα να μεταμορφώνεται και άλλες μυστήριες δυνάμεις.
Παύλος Καρακώστας

Ο Παύλος Καρακώστας (1937 - 2002) ήταν Έλληνας εκπαιδευτικός και συγγραφέας.
Τλαλόκαν

Το Τλαλόκαν θεωρείται στη μυθολογία των Αζτέκων σαν παράδεισος, ο οποίος κυβερνάται από το θεό της βροχής Τλάλοκ και τη Τσαλτσιουτλίκουε. Εξάλλου, η ονομασία "Τλαλόκαν" στην τοπική γλώσσα Νάουατλ σημαίνει "η περιοχή του Τλάλοκ". 

Το Τλαλόκαν ήταν ένα από τα επίπεδα του Παραδείσου στη μεταθανάτια ζωή κι έτσι εκεί πήγαιναν όσοι είχαν χάσει τη ζωή τους από πνιγμό ή οποιοδήποτε υδάτινο φαινόμενο, όπως κατακλυσμό, ή σε καταιγίδες με κεραυνούς και αστραπές. Επίσης, εκεί ήταν ο προορισμός όσων θεωρούνταν πως βρίσκονταν στη δικαιοδοσία του Τλάλοκ, όπως για παράδειγμα παραμορφωμένοι άνθρωποι.
Πανεπιστήμιο Πελοποννήσου

Το Πανεπιστήμιο Πελοποννήσου (ΠΑ.ΠΕΛ.) είναι Ελληνικό Ανώτατο Εκπαιδευτικό Ίδρυμα με έδρα την Τρίπολη. Το ΠΑ.ΠΕΛ. αποτελείται από 9 σχολές και 22 τμήματα σε πόλεις της Περιφέρειας Πελοποννήσου (Τρίπολη, Καλαμάτα, Ναύπλιο, Κόρινθος, Σπάρτη) και της Περιφέρειας Δυτικής Ελλάδας (Πάτρα) με περισσότερους από 20.000 σπουδαστές όλων των κύκλων σπουδών.
Επιμάνικα

μικρογραφία|Επιμάνικα
Τα επιμάνικα είναι άμφια κοινά και για τους τρεις βαθμούς της ιεροσύνης.
Διοτίμα

Η Διοτίμα (δηλ. "αυτή που τιμά τον Δία") ήταν ιέρεια από την αρχαία Μαντίνεια της Αρκαδίας, αναφέρεται στο πλατωνικό «Συμπόσιο» σαν σοφή γυναίκα, που δίδαξε στον Σωκράτη, κατά ομολογία του ίδιου τα μυστήρια του Έρωτος ως πόθου και ως κινήτρου για το ωραίο και το αληθινό. Γνώστρια της πυθαγόρειας αριθμοσοφίας, κατά τον Ξενοφώντα δεν ήταν άπειρη των πλέον δυσκολονόητων γεωμετρικών θεωρημάτων («ουκ άπειρος δυσσυνέτων διαγραμμάτων έστι»). Αλλά και ο Πρόκλος θεωρεί τη Διοτίμα «Πυθαγορική». Η Διοτίμα ήταν η ιέρεια εκείνη που έκανε τον καθαρμό των Αθηναίων μετά το λοιμό του 429 π.Χ.. 

Το όνομα Διοτίμα είναι σήμερα δηλωτικό φιλοσοφικών, επιστημονικών και κοινωνικών αναζητήσεων σε παγκόσμια κλίμακα (τις δεκαετίες 1970-90 ελληνικό φιλοσοφικό περιοδικό, σήμερα περιοδικό που εκδίδεται στην Τρίπολη της Αρκαδίας και αναφέρεται σε ιστορικά, φιλοσοφικά, επιστημονικά, καλλιτεχνικά και εκπαιδευτικά ζητήματα).
αριστερά|μικρογραφία|269x269εσ|«Ο Σωκράτης και ένας μαθητής του συνομιλούν με τη Διοτίμα». Έργο του Φρανζ Κάουτσινγ του 19ου αιώνα.
Το όνομα "Διοτίμα" είναι επίσης δηλωτικό δράσεων για την ισότητα ανδρών και γυναικών: η Διοτίμα είναι η μόνη γυναίκα που αναφέρεται στο ανδροκρατούμενο Συμπόσιο του Πλάτωνα. Γενικά θεωρείται μυθικό πρόσωπο, αλλά έχει διατυπωθεί αμφιβολία για αυτό καθώς οι απόψεις της Διοτίμας στο Συμπόσιο απέχουν πολύ από τις απόψεις του Πλάτωνα.
Επιτραχήλιο

thumb|170px|right|Επίσκοπος με επιτραχήλιο
thumb|100px|left|Επιτραχήλιο
Το επιτραχήλιο είναι άμφιο του ιερέα και του επισκόπου στην Ορθόδοξη Εκκλησία
Στίβι Ρέι Βον

Ο Στίβι Ρέι Βον ("Stephen "Stevie" Ray Vaughan", 3 Οκτωβρίου 1954 - 27 Αυγούστου 1990), συχνά αναφερόμενος και με τα αρχικά του "SRV", ήταν Αμερικανός μουσικός.
The Muppet Show

thumb|right|300px|Η έναρξη του Μάπετ Σώου, διακρίνεται ο Κέρμιτ ο Βάτραχος.
Το The Muppet Show ήταν τηλεοπτική σειρά στην οποία εμφανιζόταν ένας θίασος από μαριονέτες, τα Μάπετς, τις οποίες χειρίζονταν μαριονετίστες. Η σειρά δημιουργήθηκε από τον γνωστό μαριονετίστα και τηλεοπτικό παραγωγό Τζιμ Χένσον ("Jim Henson"), ο οποίος μαζί με την ομάδα του υπέγραφαν και την παραγωγή της. Τα επεισόδια του Μάπετ Σώου εμφανίστηκαν σε διάφορα Αμερικάνικα κανάλια την περίοδο μεταξύ 1976 και 1981. Κάθε επεισόδιο λαμβάνει χώρα στο «θέατρο των Μάπετς» όπου υποθετικά δίνουν την παράσταση τους τα Μάπετς και ο θεατής του επεισοδίου παρακολουθεί τα δρώμενα της σκηνής καθώς και των παρασκηνίων. Επίσης, σε κάθε επεισόδιο εμφανίζεται ένας άνθρωπος ως καλεσμένος ο οποίος παίζει ή και τραγουδάει μαζί με τις μαριονέτες σε σκετς. Το Μάπετ Σώου έγινε ιδιαίτερα δημοφιλές και εμφανίστηκαν μεγάλοι αστέρες του κινηματογράφου, της τηλεόρασης και της μουσικής σκηνής ως καλεσμένοι.
Περσική γλώσσα

Η Περσική γλώσσα, γνωστή και ως Φαρσί, είναι ινδοευρωπαϊκή γλώσσα που ομιλείται στο Ιράν, το Αφγανιστάν, το Τατζικιστάν, την Αρμενία, την Τουρκία, το Ιράκ, το Πακιστάν, τη Συρία, το Ουζμπεκιστάν, την Κιργιζία, σε όμορες χώρες και αλλού. Αποτελεί γόνο της Αρχαία Περσικής γλώσσας και είναι τμήμα του ιρανικού κλάδου της ινδοϊρανικής γλωσσικής οικογένειας. Η γλώσσα καλείται Φαρσί στο Ιράν, το είδος που ομιλείται στο Αφγανιστάν καλείται Νταρί, ενώ στο Τατζικιστάν, το Ουζμπεκιστάν και την κεντρική Ασία το είδος της περσικής γλώσσας που ομιλείται καλείται Τατζίκ.

Πριν τον βρετανικό αποικισμό, η Περσική χρησιμοποιούνταν ευρέως ως δεύτερη γλώσσα στην Ινδική υποήπειρο. Κυριάρχησε ως γλώσσα πολιτισμού και εκπαίδευσης σε αρκετές ισλαμικές αυλές στην υποήπειρο κατά τη διάρκεια του μεσαίωνα και έγινε η επίσημη γλώσσα υπό τη διακυβέρνηση των Μουγκάλ αυτοκρατόρων. Το 1832 η βρετανική αποικιοκρατική δύναμη άρχισε να χρησιμοποιεί την Αγγλική αντί της παραδοσιακής Περσικής. Μαρτυρία για την εκτεταμένη χρήση της στη περιοχή αποτελεί η επίδρασή της στα Χίντι, τα Μπενγκάλι και τα Ουρντού, όπως και το γεγονός ότι παραμένει δημοφιλής στην περιοχή η περσική λογοτεχνία. Η Περσική και οι διάλεκτοί της αποτελούν επίσημες γλώσσες στο Ιράν, το Αφγανιστάν και το Τατζικιστάν. Σύμφωνα με το Βιβλίο της CIA, υπάρχουν 71 εκατομμύρια γηγενείς ομιλητές της Περσικής στο Ιράν, το Αφγανιστάν, το Τατζικιστάν και το Ουζμπεκιστάν και ο ίδιος αριθμός ανθρώπων που μπορούν να μιλήσουν την Περσική σε όλον τον κόσμο. Ανήκει στις Ινδοευρωπαϊκές γλώσσες τύπου με σειρά των όρων της πρότασης υποκείμενο–αντικείμενο–ρήμα. Έγινε αίτηση στην UNESCO να επιλέξει την Περσική ως μία από τις γλώσσες της το 2006.
Χριστίνα Σπυράκη

Η Χριστίνα Σπυράκη (1 Απριλίου 1947 - 3 Σεπτεμβρίου 2006) ήταν Ελληνίδα ιατρός και βουλευτής. Υπηρέτησε ως υφυπουργός.
Λαϊσένια Καράζε

Ο Λαϊσένια Καράζε (Laisenia Qarase προφ. Νγκαράσε, 4 Φεβρουαρίου 1941-21 Απριλίου 2020) ήταν ο έκτος πρωθυπουργός των νησιών Φίτζι. Έγινε πρωθυπουργός στις 4 Ιουλίου 2000 και μέχρι τις 14 Μαρτίου 2001 και για δεύτερη φορά από τις 16 Μαρτίου 2001 μέχρι την ανατροπή του, στις 5 Δεκεμβρίου 2006. Στην πρώτη του θητεία τον διαδέχθηκε ο Ρατού Τεβίτα Μομοεντόνου.
Βούλγαροι

Οι Βούλγαροι (βουλγαρικά: българи) είναι ένα σλαβικό έθνος της νότιας Βαλκανικής και μιλούν τη βουλγαρική γλώσσα. Η πλειονότητα τους κατοικεί στη Βουλγαρία ενώ αρκετοί άλλοι, ως μειονότητες ή μετανάστες, σε διάφορες άλλες χώρες.
Σημείο ανάφλεξης

μικρογραφία|δεξιά|Φλεγόμενα κοκτέιλ, τα οποία έχουν σημείο ανάφλεξης πολύ κάτω από τη θερμοκρασία δωματίου
Σημείο ανάφλεξης ή θερμοκρασία ανάφλεξης ονομάζεται η θερμοκρασία στην οποία πρέπει να θερμανθεί ένα πτητικό υγρό για να παραγάγει ατμό, ο οποίος θα αναφλεχθεί όταν έλθει σε επαφή με γυμνή φλόγα ή σπινθήρα. Το σημείο ανάφλεξης αποτελεί ένδειξη για τη θερμοκρασία κάτω από την οποία ένα προϊόν μπορεί να διακινηθεί χωρίς κίνδυνο να αναφλεγεί. Ως εκ τούτου, αποτελεί ιδιαίτερα χρήσιμο δείκτη για τη διακίνηση υγρών ή υγροποιημένων αερίων καυσίμων και χημικών προϊόντων. Το σημείο ανάφλεξης δεν θα πρέπει να συγχέεται με το σημείο αυτανάφλεξης, που είναι η θερμοκρασία στην οποία πρέπει να θερμανθεί μια ουσία για να αναφλεχθεί αυθόρμητα, χωρίς την παρουσία εξωτερικής πηγής θερμότητας.

Κατηγορία:Καύση
Μεσογειακή διατροφή

μικρογραφία|Μεσογειακή Σαλάτα
Η Μεσογειακή διατροφή είναι μια σύγχρονη διατροφική συνήθεια αρχικά εμπνευσμένη από τις διατροφικές συνήθειες από την Ελλάδα, τη νότια Ιταλία, τη Γαλλία και την Ισπανία στη δεκαετία του 1940 και του 1950. Τα κύρια χαρακτηριστικά αυτής της διατροφής περιλαμβάνουν αναλογικά υψηλή κατανάλωση ελαιολάδου, όσπρια, ανεπεξέργαστα δημητριακά, φρούτα και λαχανικά, μέτρια προς υψηλή κατανάλωση ψαριού, μέτρια κατανάλωση γαλακτοκομικών προϊόντων (κυρίως τυρί και γιαούρτι), μέτρια κατανάλωση κρασιού και χαμηλή κατανάλωση κρέατος.

Ο όρος επινοήθηκε από τον φυσιολόγο Άνσελ Κις για να περιγράψει το μοντέλο διατροφής, το οποίο ακολουθούσαν οι λαοί των μεσογειακών χωρών που συμπεριλαμβάνονταν στη Μελέτη των Επτά Χωρών. (Ιταλία, Ελλάδα, Iσπανία, Μαρόκο κ.α.). Στη "Διεθνή Διάσκεψη για τις Μεσογειακές Διατροφές" το 1993 αποφασίστηκε τι θα θεωρείται υγιεινή, παραδοσιακή Μεσογειακή διατροφή και το 1995 μια ομάδα επιστημόνων του Πανεπιστημίου Χάρβαρντ δημιούργησε την "Πυραμίδα της Μεσογειακής Διατροφής".

* Άφθονες φυτικές ίνες (φρούτα, λαχανικά, ψωμί/δημητριακά, πατάτες, όσπρια, καρποί).
* Ελάχιστα επεξεργασμένα προϊόντα
* Γαλακτοκομικά προϊόντα (κυρίως τυρί και γιαούρτι) καθημερινά σε μικρές έως μέτριες ποσότητες
* Ψάρια και πουλερικά σε μικρές έως μέτριες ποσότητες
* Κόκκινο κρέας 2 φορές το μήνα
* Ελαιόλαδο ως κύρια πηγή λιπαρών που περιέχουν μονοακόρεστα λιπαρά οξέα.

Η συγκεκριμένη διατροφική σύνθεση της Μεσογειακής Διατροφής έχει ως αποτέλεσμα αφενός χαμηλή περιεκτικότητα σε κορεσμένα λιπαρά και χοληστερόλη και αφετέρου υψηλή περιεκτικότητα σε υδατάνθρακες και ίνες. Η καθημερινή κατανάλωση ελαιόλαδου συνεπάγεται υψηλή περιεκτικότητα της δίαιτας σε μονοακόρεστα λιπαρά οξέα.

Το 2013, η UNESCO πρόσθεσε τη Μεσογειακή διατροφή στον Αντιπροσωπευτικό Κατάλογο της Άυλης Πολιτιστικής Κληρονομιάς της Ιταλίας (δικαιούχος), της Γαλλίας, το Μαρόκο, της Ισπανίας, της Πορτογαλίας, της Ελλάδας, της Κύπρου και της Κροατίας  διότι "Η Μεσογειακή διατροφή περιλαμβάνει ένα σύνολο δεξιοτήτων, γνώσεων, τελετουργικών, συμβόλων και παραδόσεων σχετικά με τις καλλιέργειες, τη συγκομιδή, το ψάρεμα, την κτηνοτροφία, τη συντήρηση, την επεξεργασία, το μαγείρεμα, και ιδίως την παροχή και την κατανάλωση των τροφίμων."
Άρνισσα

Η Άρνισσα είναι κωμόπολη του Δήμου Έδεσσας και βρίσκεται στις βορειοδυτικές όχθες της λίμνης Βεγορίτιδας και στους πρόποδες του όρους Βόρα. Κατά την Απογραφή του 2011 η Άρνισσα είχε μόνιμο πληθυσμό 1.411 κατοίκων.
Ολυμπία Δουκάκη

Η Ολυμπία Δουκάκη (αγγλικά: "Olympia Dukakis", Λόουελ, Μασαχουσέτη, 20 Ιουνίου 1931 - Νέα Υόρκη, 1 Μαΐου 2021), ήταν Ελληνοαμερικανίδα ηθοποιός, κόρη Ελλήνων μεταναστών. Ξεκίνησε την θεατρική της καριέρα στην Βοστόνη το 1958 και το 1963 έκανε το κινηματογραφικό της ντεμπούτο στην ταινία του Ρόμπερτ Ρόσεν "Λίλιθ". Κέρδισε το Όσκαρ δεύτερου γυναικείου ρόλου το 1987 για τη συμμετοχή της στην ταινία "Κάτω από τη λάμψη του φεγγαριού" ("Moonstruck"). Δίδαξε επίσης από το 1965 στο τμήμα "New School of Arts" του πανεπιστημίου Καλών Τεχνών "Tisch" της Νέας Υόρκης. Προς τιμήν της δίνεται κάθε χρόνο υποτροφία με το όνομά της σε φοιτητή ή φοιτήτρια του Πανεπιστημίου που σημείωσε ιδιαίτερα υψηλές αποδόσεις. Είναι ξαδέρφη του Μάικλ Δουκάκης, πολιτικού, υποψήφιου των Δημοκρατικών για την Προεδρία της Αμερικής το 1988. 

Το 2020 κυκλοφόρησε το ντοκιμαντέρ με τίτλο "Ολυμπία" του Χάρη Μαυρομιχάλη το οποίο καταγράφει πτυχές από τη ζωή και τη προσωπικότητα της Ολυμπίας Δουκάκη. Την ίδια χρονιά έλαβε το "Life Achievement Award" στα πλαίσια του 11ου Bridges International Film Festival, υπό την αιγίδα του Υπουργείου Πολιτισμού και Αθλητισμού

Απεβίωσε στις 1 Μαΐου 2021, στο σπίτι της, στη Νέα Υόρκη, έπειτα από πολύμηνης διάρκειας προβλήματα υγείας, σε ηλικία 89 ετών.
Mozilla Thunderbird

Το Mozilla Thunderbird είναι πρόγραμμα ανοικτού κώδικα ηλεκτρονικής αλληλογραφίας, ροών ειδήσεων, συνομιλιών και ημερολογίων, το οποίο διατίθεται σε λειτουργικά συστήματα Windows, Linux και macOS. Αναπτύχθηκε από το ίδρυμα Mozilla Foundation. Ανήκει στην κατηγορία λογισμικού ανοικτού κώδικα και διατίθεται δωρεάν. Η πρώτη έκδοση διατέθηκε στις 7 Δεκεμβρίου 2004, ενώ τα πρώτα 1.000.000 κατεβάσματα έγιναν μέσα σε 10 μέρες από την πρώτη διάθεση. Μέχρι και το 2007 έχουν γίνει 50.000.000 κατεβάσματα.

Στις 28 Ιανουαρίου 2020, το Ίδρυμα Mozilla ανακοίνωσε ότι το έργο θα λειτουργεί στο εξής από μια νέα εξ ολοκλήρου θυγατρική εταιρεία,την MZLA Technologies Corporation, προκειμένου να διερευνήσει την προσφορά προϊόντων και υπηρεσιών που δεν ήταν προηγουμένως δυνατές και τη συλλογή εσόδων μέσω συνεργασιών και με μη φιλανθρωπικές δωρεές.

__ΕΥΡΕΤΗΡΙΟ__
Μοντεσκιέ

Ο Σαρλ Λουί ντε Σεκοντά, Βαρόνος της Μπρεντ και του Μοντεσκιέ ("Charles-Louis de Secondat, Baron de La Brède et de Montesquieu") κοινώς γνωστός ως Μοντεσκιέ, ήταν Γάλλος συγγραφέας και φιλόσοφος του Διαφωτισμού. Γεννήθηκε στις 18 Ιανουαρίου του 1689 στο Μπρεντ και απεβίωσε στις 10 Φεβρουαρίου του 1755 στο Παρίσι.
Η πολιτική και κοινωνική οργάνωση του σημερινού κόσμου βασίζεται ουσιαστικά στις φιλελεύθερες ιδέες του Μοντεσκιέ, και γι' αυτό θεωρείται ως ένας από τους μεγαλύτερους φιλοσόφους της Ευρώπης.
Συνταγματικό δικαστήριο

Συνταγματικό δικαστήριο ονομάζεται το δικαστήριο, το οποίο ελέγχει, (σε όσες βέβαια χώρες προβλέπεται και λειτουργεί), την εφαρμογή των άρθρων του ισχύοντος Συντάγματος είτε αυτοτελώς, είτε σε σχέση με συγκεκριμένα νομοθετήματα, ή πράξεις της εκτελεστικής εξουσίας. Η λειτουργία αυτού είναι ο έλεγχος της συνταγματικότητας των νόμων καθώς και ο έλεγχος της συνταγματικής συμμόρφωσης της κάθε διοικητικής πράξης των οργάνων της πολιτείας. 
* Το Σύνταγμα της Ελλάδας δεν προβλέπει σύσταση και λειτουργία Συνταγματικού Δικαστηρίου.
Κανάλι 29

Το Κανάλι 29 ήταν τηλεοπτικός σταθμός πανελλαδικής εμβέλειας, με έδρα τον Ταύρο Αττικής. Ανήκε στον όμιλο Κουρή και ήταν ο τρίτος κατά σειρά, χρονολογικά, ιδιωτικός τηλεοπτικός σταθμός εθνικής εμβέλειας που λειτούργησε στην Ελλάδα, μετά την έναρξη λειτουργίας του MEGA και του ΑΝΤ1 (και σχεδόν ταυτόχρονα με το New Channel).

Το όνομά του ο σταθμός το πήρε από την κεντρική συχνότητα που εξέπεμπε (29 UHF - εκπομπή από Υμηττό). Την διετία 1993-1994, απέκτησε προσωρινή τηλεοπτική άδεια, όπως και όλοι οι υπόλοιποι σταθμοί εθνικής εμβέλειας. Τελικά οι αδελφοί Κουρή πούλησαν τον τηλεοπτικό σταθμό στον Όμιλο Βαρδινογιάννη και το "Κανάλι 29" μετονομάστηκε σε Star Channel, το οποίο ξεκίνησε την λειτουργία του στις 4 Δεκεμβρίου 1993.
Ντέινα Άσμπρουκ

O Ντέινα Άσμπρουκ (ή Ντάνα Άσμπρουκ) ("Dana Vernon Ashbrook", 24 Μαΐου 1967) είναι Αμερικανός ηθοποιός, ο οποίος έγινε γνωστός από τους ρόλους που έπαιξε στις σειρές "Twin Peaks" ("Τουίν Πικς", 1990-1991) και "Dawson's Creek" και στην ταινία "Ο Ύποπτος Κόσμος του Τουίν Πικς" ("Twin Peaks: Fire Walk with Me", 1992).
Δικηροτρίκηρα

thumb|right|200px
Τα Δικηροτρίκηρα αποτελούν χριστιανικά εκκλησιαστικά σκεύη που χρησιμοποιούνται στη λειτουργική. Αποτελούν σύνθετη λέξη από το "δίκηρο" και το "τρίκηρο" ή "δικήριο" και "τρικήριο", που με τη σειρά τους προέρχονται από τον αριθμό των κεριών που φέρουν αυτά, "δύο+κεριά" και "τρία+κεριά" αντίστοιχα. Ο σχηματισμός των δυο κεριών συμβολίζει τη δυαδική φύση του Ιησού Χριστού, την ανθρώπινη και την θεϊκή. Ο σχηματισμός με τα τρία κεριά αφορά τα τρία πρόσωπα της Αγίας Τριάδας, δηλαδή τον Πατέρα, τον Υιό και το Άγιο Πνεύμα. Αμφότερα τα σκευή πιστοποιούν τα επικυρωμένα από οικουμενικές συνόδους δόγματα της Χριστιανικής Εκκλησίας αφενός για τον Θεάνθρωπο ιδρυτή της αφετέρου για τις υποστάσεις της θεότητας. 

Τα δικηροτρίκηρα είναι οι βάσεις, πάνω στις οποίες στερεώνονται τα κεριά με τα οποία ο επίσκοπος ευλογεί (σφραγίζει) το λαό κατά την αρχιερατική Θεία Λειτουργία ιστάμενος στο ανώτερο σημείο του σολέα, προ της Ωραίας Πύλης, όπου κρατώντας δια μεν της δεξιάς το τρικήριο, δια δε της αριστεράς το δικήριο υψώνει ευλαβώς αυτά, μετά το προτελευταίο Τρισάγιο ύμνο (Άγιος, άγιος, άγιος ο Θεός...), λέγοντας την ακόλουθη ευχή - παράκληση:
::::::::::""Κύριε, Κύριε επίβλεψον εξ ουρανού και ίδε"
::::::::::"και επισκεψαι την άμπελον ταύτην" (=το εκκλησίασμα)
::::::::::"και κατάρτισαι αυτήν, ην εφύτευσεν η δεξιά Σου".
Τελειώνοντας την ευχή διασταυρώνει δις χιαστί τα δικηροτρίκηρα ευλογώντας έτσι το εκκλησίασμα. 
*Στη Ρωσική Εκκλησία ο επίσκοπος κρατά μόνο το δικήριο, δια της δεξιάς, ενώ δια της αριστεράς τον σταυρό.
*Επίσης στη Βυζαντινή Αυτοκρατορία και ο Αυτοκράτορας αμέσως μετά την είσοδό του στην εκκλησία (ναό) σφράγιζε με δικηροτρίκηρα το εκκλησίασμα.
*Σημειώνεται ότι χρήση δικηριτρίκηρων γίνεται μόνο στην Ορθόδοξη Εκκλησία.

Τα δύο κεριά συμβολίζουν τις δύο φύσεις του Χριστού (Θεάνθρωπος) και τα τρία κεριά τα τρία πρόσωπα της Αγίας Τριάδας.
Διεθνής Ημέρα για την Εξάλειψη του Αναλφαβητισμού

H 8η Σεπτεμβρίου έχει ανακηρυχτεί Διεθνής Ημέρα για την Εξάλειψη του Αναλφαβητισμού (αγγλικά: International Literacy Day) από την UNESCO στις 17 Νοεμβρίου 1965. Εορτάστηκε για πρώτη φορά το 1966. Σκοπός της είναι να αναδείξει τη σημασία της καταπολέμησης του αναλφαβητισμού για τα άτομα, τις κοινότητες και τις κοινωνίες. Με αφορμή αυτήν την ημέρα διοργανώνονται εορτασμοί ανά τον κόσμο..

Εκτιμάται ότι 781 εκατομμύρια ενήλικοι ζουν χωρίς βασικές ικανότητες αλφαβητισμού, από τους οποίους τα 2/3 είναι γυναίκες. Επίσης, περίπου 103 εκατομμύρια παιδιά δεν έχουν πρόσβαση σε σχολείο και, έτσι, δε μαθαίνουν να διαβάζουν, να γράφουν ή να μετρούν.

Σύμφωνα με την "Αναφορά Παγκόσμιας Παρατήρησης για την Εκπαίδευση για όλους -2006" (αγγλ.:"Global Monitoring Report on Education for All (2006)") της UNESCO , η Νότια και η Δυτική Ασία έχουν το χαμηλότερο περιφερειακό ποσοστό αλφαβητισμού (58.6%) και ακολουθούνται από την υποσαχάρια Αφρική (59.7%) και τα αραβικά κράτη (62.7%). Οι χώρες με το χαμηλότερο ποσοστό αλφαβητισμού είναι η Μπουρκίνα Φάσο (12.8%), ο Νίγηρας (14.4%) και το Μαλί (19%). Η αναφορά δείχνει μια ξεκάθαρη σχέση ανάμεσα στον αναλφαβητισμό και τις χώρες με οξύ πρόβλημα φτώχειας, καθώς και τον αναλφαβητισμό και προκαταλήψεων εις βάρος των γυναικών.

Ο ΟΗΕ ορίζει ως αναλφαβητισμό την αδυναμία να διαβάσει ή να γράψει κανείς μια απλή πρόταση σε οποιαδήποτε γλώσσα. Έτσι, αυτά τα ποσοστά αναφέρονται μόνο στο βασικό, και όχι τον περιεκτικότερο, αλφαβητισμό.

Στην Ελλάδα αναλφάβητος θεωρείται όποιος δεν έχει ολοκληρώσει τις σπουδές του στο εξατάξιο δημοτικό σχολείο, ενώ άλλες χώρες για να χαρακτηρίσουν κάποιον εγγράμματο αρκούνται στη γνώση γραφής και ανάγνωσης. Στην Ελλάδα, το ποσοστό των εγγράμματων ενηλίκων φθάνει το 91% του πληθυσμού (94% άνδρες και 88% γυναίκες, ποσοστό ιδιαίτερα χαμηλό για μια χώρα - μέλος της Ε.Ε., 560 χιλιάδες Eλληνίδες δεν έχουν τελειώσει το δημοτικό). Αντίθετα, το ποσοστό των εγγραμμάτων ανηλίκων ως 15 ετών κινείται σε πολύ υψηλά επίπεδα (99,5% στο σύνολο - 99,4% στους άνδρες και 99,5% στις γυναίκες).
Το θέμα του εορτασμού του 2006 είναι: "Η μόρφωση υποστηρίζει την ανάπτυξη". Στόχος είναι να αναδειχτεί ότι ο αλφαβητισμός δεν είναι μόνο ένα θετικό αποτέλεσμα της ανάπτυξης αλλά είναι επίσης ένας μοχλός για την επίτευξη περαιτέρω κοινωνικής προόδου. Ο εορτασμός του 2006 συνδυάζεται με την Πρωτοβουλία Αλφαβητισμού για την Ενδυνάμωση της UNESCO (αγγλ.: "Literacy Initiative for Empowerment" (LIFE) ), που ξεκίνησε το 2005 και που έχει ως στόχο να βοηθήσει να μειωθεί στο μισό ως το 2015 το ποσοστό του ενήλικου αναλφάβητου πληθυσμού στον κόσμο. Η πρωτοβουλία LIFE πραγματοποιεί δράσεις σε 35 χώρες με ποσοστό αλφαβητισμού λιγότερο από 50% ή με περισσότερους από 10 εκατομμύρια αναλφάβητους και είναι σχεδιασμένη για να φέρει σε πέρας τους στόχους της Δεκαετίας Αλφαβητισμού του ΟΗΕ (2003-2012) .
Ποιμαντορική ράβδος

thumb|Ποιμαντορική ράβδος
Η ποιμαντορική ράβδος ή αγία ράβδος ή πατερίτσα είναι εξάρτημα - σύμβολο της αρχιερωσύνης στην Ορθόδοξη Εκκλησία (του επισκόπου, του Μητροπολίτου, του βοηθού επισκόπου, του Αρχιεπισκόπου και του Πατριάρχου), όπως και στην Καθολική, Αγγλικανική, και Ανατολική Εκκλησία, καθώς και κάποιων Λουθηρανικών, Μεθοδιστών, και Πεντηκοστιανών πρελάτων.
Φώτης Κόντογλου

Ο Φώτης Κόντογλου (Αϊβαλί, Οθωμανική Αυτοκρατορία, 8 Νοεμβρίου 1895 – Αθήνα, 13 Ιουλίου 1965), γεννημένος με το επώνυμο Αποστολέλης, ήταν Έλληνας λογοτέχνης και ζωγράφος. Αναζήτησε την «ελληνικότητα», δηλαδή μία αυθεντική έκφραση, επιστρέφοντας στην ελληνική παράδοση, τόσο στο λογοτεχνικό όσο και στο ζωγραφικό του έργο. Είχε ακόμη σημαντικότατη συμβολή στον χώρο της βυζαντινής εικονογραφίας. Σήμερα θεωρείται ως ένας από τους κυριότερους εκπροσώπους της «Γενιάς του ’30». Μαθητές του ήταν ο Γιάννης Τσαρούχης, ο Νίκος Εγγονόπουλος, κ.ά.
Unix

thumb|300px|Κλάδοι του Unix και παρόμοιων συστημάτων
Το Unix ή UNIX είναι λειτουργικό σύστημα Ηλεκτρονικών Υπολογιστών, το οποίο αναπτύχθηκε κατά τις δεκαετίες του 1960 και του 1970 από ομάδα εργαζομένων των εργαστηρίων Μπελ ("Bell Labs") της εταιρείας AT&T, στην οποία συμμετείχαν, μεταξύ άλλων, οι Κεν Τόμσον ("Ken Thompson"), Ντένις Ρίτσι ("Dennis Ritchie") και Ντάγκλας Μακιλρόι ("Douglas McIlroy"). Σήμερα τα συστήματα Unix έχουν χωριστεί σε πολλούς κλάδους και αναπτύσσονται τόσο από την AT&T όσο και από άλλους εμπορικούς παράγοντες, όπως και από αρκετούς μη κερδοσκοπικούς οργανισμούς, όπως το πρόγραμμα GNU.

Ο νυν ιδιοκτήτης του εμπορικού συμβόλου Unix είναι μια ομάδα, η οποία ονομάζεται The Open Group, ενώ οι κάτοχοι των πνευματικών δικαιωμάτων του πηγαίου κώδικα του Unix είναι η ομάδα SCO Group και η εταιρία Νοβέλ ("Novell"). Μόνο συστήματα πλήρως συμβατά και πιστοποιημένα με το πρωτόκολλο Single UNIX Specification χαρακτηρίζονται ως «Unix» (τα υπόλοιπα χαρακτηρίζονται ως «παρόμοια με το Unix» ή, στην καθομιλούμενη των υπολογιστών, «Unix-οειδή», «Unix-like»).

Κατά τη διάρκεια των τελευταίων χρόνων της δεκαετίας του 1970 και των αρχών της δεκαετίας του 1980 η επιρροή του Unix στους ακαδημαϊκούς κύκλους οδήγησε στην μαζική αποδοχή του (ειδικά από την παραλλαγή του BSD, προερχόμενη από το Πανεπιστήμιο του Μπέρκλεϊ) από εμπορικά προγράμματα Unix, με πιο αξιοσημείωτο αυτό της εταιρείας Sun Microsystems.

Μερικές φορές ο όρος "Παραδοσιακό Unix" χρησιμοποιείται για να περιγράψει ένα λειτουργικό σύστημα Unix ή GNU το οποίο έχει τα χαρακτηριστικά είτε της έκδοσης 7 του Unix είτε του UNIX System V.
Κετζαλκόατλ

Με το όνομα Κετζαλκόατλ, ή Κετσαλκόατλ (ισπ. "Quetzalcóatl"), που στη γλώσσα Νάουατλ σημαίνει "φτερωτό φίδι", είναι γνωστή μια από τις κυρίαρχες θεότητες των πολιτισμών του Μεξικού και της Κεντρικής Αμερικής γενικότερα. Οι Μάγια τον αποκαλούν Κουκουλκάν.
Μικτλαντεκούτλι

thumb|right|Άγαλμα που απεικονίζει τον Μικτλαντεκούτλι

Στη μυθολογία των Αζτέκων, ο Μικτλαντεκούτλι (ισπ. "Mictlantecuhtli") είναι ο θεός των Νεκρών και ο Άρχοντας της Μικτλάν, του κατώτερου επιπέδου του Κάτω Κόσμου. 

Απεικονίζεται σαν ένας σκελετός γεμάτος αίμα ή σαν άνθρωπος με γυμνό κρανίο. Στο κεφάλι του φοράει φτερά από κουκουβάγια ενώ στο λαιμό του έχει περασμένο ένα περιδέραιο από ανθρώπινα μάτια. 

Σύζυγός του είναι η Μικτεκασίουατλ. Μαζί διαμένουν σε ένα σπίτι δίχως παράθυρα στη Μικτλάν και εξουσιάζουν τους νεκρούς.
Αιώρημα

<br>

Αιώρημα (ή εναιώρημα) στη Χημεία καλείται το ανομοιογενές μίγμα στερεών σωματιδίων που αιωρούνται μέσα σε υγρό ή αέριο.
Συνηθίζεται, επίσης, να καλείται αιώρημα το συστατικό του μίγματος που αιωρείται.

Τα αιωρούμενα σωματίδια είναι μεγαλύτερα (> 1000 nm) από εκείνα που απαντώνται στα διαλύματα και στα κολλοειδή.

Το χαρακτηριστικό γνώρισμα, και η διαφορά με το διάλυμα, είναι ότι όταν το υγρό ισορροπήσει (μείνει ακίνητο) τα σωματίδια στο αιώρημα, λόγω γήινης βαρύτητας, κατακάθονται ως ίζημα.

Παράδειγμα αιωρήματος είναι το ανακάτεμα χώματος με νερό. Αρκετά γνωστό είναι και το "γάλα μαγνησίας".
Μικτεκασίουατλ

Στη μυθολογία των Αζτέκων, η Μικτεκασίουατλ (ισπ. "Mictecacíhuatl") είναι η βασίλισσα της Μικτλάν, του Κάτω Κόσμου, και σύζυγος του Μικτλαντεκούτλι. Σύμφωνα με το μύθο, η Μικτεκακιχουάτλ πέθανε στη γέννα κι έτσι είναι γνωστή σαν Κυρά των Νεκρών. Καθήκον της είναι να φρουρεί τα οστά των νεκρών.

Μαζί με τον Μικτλαντεκούτλι ζουν σε ένα σπίτι δίχως παράθυρα στη Μικτλάν. Επίσης, η Μικτεκασίουατλ συσχετίζεται με τις αράχνες, τις κουκουβάγιες και τις νυχτερίδες.
Κογιολξάουκι

Στη μυθολογία των Αζτέκων, η Κογιολξάουκι ή Κογιολσάουκι (ισπ. "Coyolxauhqui") ήταν θεότητα της σελήνης. Ήταν κόρη της Κοατλίκουε και εξουσίαζε τους θεούς των αστεριών. Ήταν πανίσχυρη μάγισσα κι οδήγησε τα αδέρφια της εναντίον της μητέρας τους, Κοατλίκουε, επειδή έμεινε έγκυος από ένα θύσανο φτερών. Από την κοιλιά όμως της Κοατλίκουε ξεπήδησε πλήρως ανεπτυγμένος και οπλισμένος ο Ουιτζιλοπότστλι, θεός του ήλιου και του πολέμου, και τη σκότωσε. Έπειτα, προκειμένου να ανακουφίσει τη μητέρα του, που ήθελε να βλέπει την κόρη της κάθε μέρα, έστειλε την Κογιολξάουκι στον ουρανό και έγινε η Σελήνη.
Ουιτζιλοπότστλι

thumb|200px|Ο θεός Ουιτζιλοπότστλι
Στη μυθολογία των Αζτέκων, ο Ουιτζιλοπότστλι, Ουιτσιλοπότστλι (ισπ. "Huitzilopochtli") ή Βιτσιλοπότστλι ήταν θεός του πολέμου και του ήλιου και ο προστάτης της πόλης Τενοτστιτλάν. Ήταν ο εθνικός θεός των Αζτέκων κι ήταν επίσης θεός του θανάτου, των πολεμιστών, των καταιγίδων και οδηγός για μεγάλα ταξίδια.

Μητέρα του ήταν η Κοατλίκουε, που τον συνέλαβε από ένα θύσανο αιωρούμενων φτερών που κατάφερε ν΄ αρπάξει και να κρύψει στο κόλπο της. Λίγο χρόνο μετά το γεγονός αυτό γεννήθηκε ο τρομερός θεός έχοντας κοσμημένη τη κεφαλή του με δέσμη φτερών κρατώντας από δεξιά ρομφαία και από αριστερά ασπίδα ακριβώς τότε που η κόρη της, Κογιολξάουκι, προσπάθησε να τη σκοτώσει, γιατί έμεινε έγκυος με ντροπιαστικό τρόπο. Τότε ο Ουιτζιλοπότστλι πετάχτηκε από την κοιλιά της Κοατλίκουε, πλήρως ανεπτυγμένος, πλήρως οπλισμένος, με ασπίδα και λόγχη, σκότωσε την Κογιολξάουκι και τα άλλα 400 προηγούμενα παιδιά της μητέρας του Κοατλίκουε που είχαν στραφεί εναντίον της. Την αδερφή του την έστειλε στον ουρανό κι έγινε η Σελήνη, ώστε η μητέρα του να αισθάνεται όμορφα που θα έβλεπε την κόρη της κάθε μέρα στον ουρανό.
Το είδωλό του, τον παριστά με μεγάλο πρόσωπο και φοβερούς οφθαλμούς, ενώ και το αριστερό του πόδι ήταν κοσμημένο με φτερά κολυβρίου εξ ου και το όνομά του (ουιτζι=κολύβρι, και πότστλι=αριστερός). Επίσης έφερε χρυσή ζώνη που παρίστανε ιοβόλο φίδι και στο λαιμό του έφερε λουρί από το οποίο κρεμόνταν χρυσά και ασημένια αφιερώματα (κεφαλές και καρδιές).

Επίσης και οι ναοί οι αφιερωμένοι στον θεό αυτόν ήταν περίλαμπρα διακοσμημένοι και με εξέχουσα αρχιτεκτονική.
Τσάμικος

thumb|260px|Τσάμικος από παραδοσιακά ντυμένους χορευτές.
Ο Τσάμικος είναι παραδοσιακός ελληνικός χορός. Χορεύεται σε κύκλο με ρυθμό 3/4. Παλιότερα ο τσάμικος χορευόταν μόνο από άνδρες, αλλά στη σύγχρονη εποχή παίρνουν μέρος και γυναίκες.

Η ετυμολογία της λέξης προέρχεται από τη λέξη τσάμης, που σημαίνει "ψηλός", και αναφέρεται μεταφορικά στο λεβέντικο ανάστημα που κατά παράδοση διαθέτουν οι χορευτές, αφού "τσάμι" λέγεται το έλατο ή πεύκο σε ορισμένες περιοχές. Ονομάζεται επίσης και Κλέφτικος, καθώς χορεύονταν από τους Κλέφτες την εποχή της Τουρκοκρατίας.
Αλμπέρτο Κόρντα

Ο Αλμπέρτο Ντίας Γκουτιέρρες (Alberto Díaz Gutiérrez, 14 Σεπτεμβρίου 1928 - 25 Μαΐου 2001), γνωστός περισσότερο με το όνομα Αλμπέρτο Κόρντα (Alberto Korda) ήταν Κουβανός φωτογράφος. Θεωρείται ένας από τους σημαντικότερους «χρονικογράφους» της κουβανικής επανάστασης, διάσημος για τη δημοφιλέστερη ίσως φωτογραφία του Τσε Γκεβάρα και μία από τις πιο διάσημες στην ιστορία της φωτογραφίας.

Ο Κόρντα γεννήθηκε στην Αβάνα, γιος ενός εργάτη των σιδηροδρόμων. Εργάστηκε σε πολλές διαφορετικές δουλειές πριν την οριστική ενασχόλησή του με τη φωτογραφία, αρχικά ως βοηθός φωτογράφου. Στην αρχή της σταδιοδρομίας του διακρίθηκε ως φωτογράφος μόδας ενώ αργότερα εγκατέλειψε την εμπορική φωτογραφία ασχολούμενος με τη φωτοδημοσιογραφία. Από το 1959 εργάστηκε στην κουβανική εφημερίδα "Revolución" ("Επανάσταση") και υπήρξε προσωπικός φωτογράφος του Τσε Γκεβάρα για δέκα χρόνια. Την περίοδο από το 1968 μέχρι το 1978, αφοσιώθηκε στο είδος της υποβρύχιας φωτογραφίας ενώ αργότερα το φωτογραφικό του έργο περιορίστηκε. 

Πέθανε το 2001 στο Παρίσι, από καρδιακή προσβολή και ενώ προετοίμαζε μία έκθεση φωτογραφιών του.
Οσάμα μπιν Λάντεν

O Οσάμα Μοχάμεντ Αουάντ μπιν Λάντεν (10 Μαρτίου 1957 - 2 Μαΐου 2011), γνωστότερος ως Οσάμα μπιν Λάντεν, γεννήθηκε στο Ριάντ της Σαουδικής Αραβίας. Ήταν ο ιδρυτής και αρχηγός της διεθνούς ισλαμιστικής τρομοκρατικής οργάνωσης Αλ Κάιντα, που πραγματοποίησε τις επιθέσεις της 11ης Σεπτεμβρίου 2001, και πολλές άλλες ανά τον κόσμο. Ο Οσάμα Μπιν Λάντεν φονεύθηκε στις 2 Μαΐου 2011, κατόπιν αιφνίδιας επέμβασης Αμερικανικών ειδικών δυνάμεων σε έπαυλη που διέμενε στην πόλη Αμποταμπάντ (Abbottabad), βόρεια του Ισλαμαμπάντ (Islamabad), πρωτεύουσας του Πακιστάν, αδυνατώντας να τον συλλάβουν ζωντανό, κατά το ένταλμα σύλληψης που είχε εκδοθεί. Η Αλ Κάιντα αναγνώρισε το θάνατό του στις 6 Μαϊου, και απείλησε με αντίποινα.
Οργανισμός των Δικαστηρίων

Ο Οργανισμός των Δικαστηρίων αποτελεί το σύνολο όλων εκείνων των διατάξεων που ρυθμίζουν τη λειτουργία των δικαστηρίων όπως την έκταση των ορίων της δικαστικής λειτουργίας, το πλαίσιο των καθηκόντων και ευθυνών των δικαστικών προσώπων, τις μεταξύ των δικαστικών αρχών σχέσεις κλπ.

Ο Οργανισμός των Δικαστηρίων εκδόθηκε ως νόμος το 1834 και άρχισε η ισχύς του από 25 Ιανουαρίου 1835. Από τότε και μέχρι σήμερα ο εν λόγω οργανισμός έχει υποστεί πολλές συμπληρώσεις ή και τροποποιήσεις με νεότερους νόμους οι οποίοι και έχουν προσαρμόσει αυτόν στις σύγχρονες ανάγκες απονομής της δικαιοσύνης.